**29. sz. előterjesztés**

**Egyszerű szótöbbség**

**Előterjesztés Fácánkert Község Önkormányzata Képviselő-testületének 2020. július 14-i ülése II. napirendi pontjához:**

**A település 2019. évi közrendjének, közbiztonságának értékelése**

**Előadó:** dr. Marcsek Sándor r. ezredes, a Szekszárdi Rendőrkapitányság vezetője

Wiesner Csaba r. százados, a Tolnai Rendőrőrs parancsnoka

**Tisztelt Képviselő-testület!**

A Rendőrségről szóló 1994. évi XXXIV. törvény 8. § (4) bekezdése szerint: *„(4) A rendőrkapitány vagy kijelölt helyettese évente beszámol a rendőrkapitányság illetékességi területén működő települési önkormányzat képviselő-testületének a település közbiztonságának helyzetéről, a közbiztonság érdekében tett intézkedésekről és az azzal kapcsolatos feladatokról.”*

A jogszabályban előírt kötelezettségnek megfelelően dr. Marcsek Sándor r. ezredes, a Szekszárdi Rendőrkapitányság vezetője megküldte Fácánkert közbiztonsági helyzetéről, a közbiztonság érdekében tett intézkedésekről és az azokkal kapcsolatos feladatokról szóló beszámolót, mely jelen előterjesztés mellékletét képezi.

Kérem a Tisztelt Képviselő-testületet, hogy tárgyalja meg az előterjesztést!

**Határozati javaslat:**

**Fácánkert Község Önkormányzata Képviselő-testületének /2020. (VII.14.) önkormányzati határozata** **Fácánkert 2019. évi közbiztonsági helyzetéről szóló beszámolóról:**

1. Fácánkert Község Önkormányzatának Képviselő-testülete megtárgyalta dr. Marcsek Sándor r. ezredesnek, a Szekszárdi Rendőrkapitányság vezetőjének a rendőrségről szóló 1994. évi XXXIV. törvény 8.§ (4) bekezdése szerinti, Fácánkert közbiztonsági helyzetéről, a közbiztonság érdekében tett intézkedésekről és az azokkal kapcsolatos feladatokról szóló beszámolóját.
2. A Képviselő-testület Fácánkert 2019. évi közbiztonsági helyzetéről szóló beszámolót elfogadja, és köszönetét fejezi ki a Tolnai Rendőrőrs állományának a lelkiismeretes, felelősségteljes, áldozatos munkájáért.
3. A Képviselő-testület felkéri Ezerné dr. Huber Éva jegyzőt, hogy gondoskodjon a határozat Szekszárdi Rendőrkapitányság, valamint a Tolnai Rendőrőrs részére történő megküldéséről.

**Felelős:** Ezerné dr. Huber Éva jegyző (a 3. pontban foglaltakért)

**Határidő:** 2020. július 31. (a 3. pontban foglaltakra)

**Fácánkert, 2020. július 10.**

**dr. Marcsek Sándor r. ezredes sk. Wiesner Csaba r. százados sk.**

**a Szekszárdi Rendőrkapitányság vezetője a Tolnai Rendőrőrs parancsnoka**

**A kiadmány hiteléül:**

**Ezerné dr. Huber Éva**

**jegyző**

**Az előterjesztést készítette:** Pörzse-Bucher Boglárka titkársági ügyintéző

**A napirendhez meghívottak köre:** dr. Marcsek Sándor r. ezredes, a Szekszárdi Rendőrkapitányság vezetője, Wiesner Csaba r. százados, a Tolnai Rendőrőrs parancsnoka